עבודת הקרבנות/סדר שמירת המקדש


א 
מצות עשה מן התורה על הכהנים לשמור המקדש דכתיב במדבר (י"ח) וְאַתָּה וּבָנֶיךָ אִתָּךְ לִפְנֵי אֹהֶל הָעֵדֻת. ונאמר בלוים וְנִלְווּ עָלֶיךָ וְשָׁמְרוּ אֶת מִשְׁמֶרֶת אֹהֶל מוֹעֵד לְכֹל עֲבֹדַת הָאֹהֶל. וכן כתב (במדבר ג') וְהַחֹנִים לִפְנֵי הַמִּשְׁכָּן קֵדְמָה לִפְנֵי אֹהֶל מוֹעֵד מִזְרָחָה מֹשֶׁה וְאַהֲרֹן וּבָנָיו שֹׁמְרִים מִשְׁמֶרֶת הַמִּקְדָּשׁ לְמִשְׁמֶרֶת בְּנֵי יִשְׂרָאֵל. רמב"ם פרק ח' הלכות א' ג' מהלכות בית הבחירה:

ביאור

ב 
ומצות השמירה שיהיו הכהנים מבפנים והלוים מבחוץ וארבעה ועשרים איש היו שומרים אותו. הכהנים בשלשה מקומות והלוים בכ"א מקום הכהנים היו שומרים בבית אבטינס ובבית הניצוץ ובית המוקד. בית אבטינס ובית הניצוץ היו עליות בנויות בצד שערי העזרה והרובין היו שומרים שם בית המוקד כיפה ובית גדול היה מוקף רובדין של אבן וזקני בית אב של אותו היום היו ישנים שם ומפתחות העזרה בידם ולא היו הכהנים השומרים ישנים בבגדי כהונה אלא מקפלין אותן ומניחין כנגד ראשיהן ולובשין בגדי עצמן  וישנים על הארץ כדרך כל שומרי חצרות המלכים שלא ישנו על המטות

ביאור

ג 
אירע קרי לאחד מהם יוצא והולך לו במסיבה שתחת הקרקע  וטובל ונרות הי׳ דולקין מכאן ומכאן עד שהוא מגיע לבית הטבילה ומדורה היתה שם ובית הכסא של כבוד וזה היה כבודו מצא נעול בידוע שיש שם אדם פתוח בידוע שאין שם אדם לאחר שירד וטבל עלה ונסתפג ונתחמם כנגד המדורה וחוזר וישב לו אצל אחיו הכהנים עד שנפתחו השערים בבוקר יוצא והולך לו. (פ״א דתמיד רמב״ם פ״ח הל׳ ז׳ מהל׳ בית הבחירה):

ביאור

ד 
והלוים הי' שומרים בכ"א מקום חמשה על חמשה שערי הר הבית מבפנים ארבעה על ארבע פינותיו מבפנים ארבעה על ארבע פינות העזרה מבחוץ חמשה על חמשה שערי העזרה מבחוץ ואחד בלשכת הקרבן ואחד (בלשכת הפרוכת ואחד אחורי בית הכפורת הרי כ"א מקום שהי' הלוים שומרים וכולן ילפינן מקרא [[[דברי הימים א כו יז|בד"ה קאפיטל כ"ו פסוק י"ז]]] ובבית אבטינס ובבית הניצוץ ובבית המוקד הי' הכהנים שומרים שם הרי כ"ד מקום:

ביאור

ה 
ומעמידין ממונה אחד על כל המשמרות והשומרים ואיש הר הבית היה נקרא והיה מחזיר על כל משמר ומשמר כל הלילה ואבוקות דלוקות לפניו וכל משמר שאינו עומד ואומר לו איש הר הבית שלום עליך ניכר שהוא ישן וחובטו במקלו ורשות היה לו לשרף את כסותו עד שהי׳ אומרים [בירושלים] מה קול נשמע בעזרה קול בן לוי לוקה ובגדיו נשרפין שישן על משמרתו. (פ״ח הל׳ י׳ מהל׳ ביהבח״י):

ביאור